16/02/2019 14:33h

Continua permès construir en zona inundable de menor risc si la persona interessada dona fe que és coneixedora del perill que pateix. La revisió anticipada del Pla Hidrològic de Balears no prohibeix les noves edificacions en àrees que poden patir una torrentada en un període de retorn superior als 100 anys.

El torrent de Torà, a Peguera, és un dels 11 trams considerats com a Àrees de Risc Potencial Significatiu d’Inundació, tot i que hi han edificat al costat. El desenvolupament urbanístic està prohibit en les zones rurals inundables, i en sòl urbà on el risc és més elevat i amb flux preferent, però no s’impedeix en els solars on la probabilitat de repetició d’una gran revenguda d’aigua supera els 100 anys.

El que si es demana per primera vegada és una declaració responsable. Un document on el promotor expressa que és coneixedor i assumeix el risc d’una possible inundació. A més, està obligat a donar-ho conèixer a tercers en el moment de la inscripció en el Registre de la Propietat.

Prescripcions tretes del Reglament estatal sobre Domini Públic Hidràulic. Com passa fins ara, també s’hauran d’adoptar mesures per minimitzar els riscos com l’elevació de l’immoble, o l’estanqueïtat de garatges. Experts en hidrologia i geografia creuen que s’hauria de limitar més.

Des de la Direcció General de Recursos Hídrics defensen que no ho poden prohibir per no envair les competències d’urbanisme.



55.000 persones pateixen a Mallorca risc d’inundació per la seva proximitat a un torrent